seksualiteit te gebruik op 'n wyse wat die Gewer eer en ons medemens koester. Dit impliseer dat hetero- en homoseksuele promiskuïteit ten sterkste veroordeel word. 5. Die Algemene Sinode dra dit op aan die Algemene Kommissie vir Leer en Aktuele Sake om 'n grondige en omvattende studie te doen oor homoseksualiteit met die oog op die volgende Algemene Sinode. Die Kommissie betrek ook ander kommissies en deskundiges by die besinning oor hierdie saak. Veral moet gepoog word om ook gelowiges met 'n homoseksuele oriëntasie, asook gelowiges wat bely dat hulle deur God se genade van 'n homoseksuele ingesteldheid en leefwyse bevry is, by die ondersoek te betrek. Die Algemene Sinode versoek AKLAS om hierdie studie te onderneem binne die raamwerk van die meer omvattende antropologiese vraag na die rol van die seksuele as sodanig in die lewe van mens en maatskappy.

- 6. Die Algemene Sinode versoek ampsdraers en kerkvergaderings om met groot omsigtigheid en respek teenoor alle medegelowiges die aangeleentheid te hanteer in afwagting op die besluite van die volgende Algemene Sinode. Op almal wie se pad kruis met persone met 'n homoseksuele oriëntasie, word 'n beroep gedoen om hulle in die styl en gesindheid van Jesus Christus te aanvaar.

## Vir volledigheid: Beskrywingspunt van OVS Sinode

## BESKRYWINGSPUNTE p436-439

######## B.12.6 HOMOSEKSUALITEIT

########## Moderamen van die Oranje-Vrystaat

1. Die Algemene Sinode bevestig dat die Skrif homoseksuele praktyke afkeur. Die homoseksuele sonde word egter nie in die Skrif uitgelig as die sonde by uitnemendheid nie. 2. Die Algemene Sinode wil Christengelowiges wat hulle homoseksuele oriëntasie nie uitleef nie, verseker van sy deurentydse ondersteuning, hulle aanmoedig om kerklik betrokke te raak en steeds, in hulle besondere omstandighede, die eer van God voorop te stel.

- 3. Daarom roep die kerk sy lidmate op om nie liefdelose, uit-die-hoogte oordele te vel nie, maar liewer hulle eie lewe te ondersoek en te besef dat almal van ons uit die genade lewe.
- 4. Die Algemene Sinode versoek die Kommissie vir Gemeentebediening om in die lig van die aangehegte verslag van die SKLAS OVS riglyne op te stel vir die bediening aan die homoseksuele persoon.

1. BEGRIPSBEPALING Die term 'homoseksualiteit' is relatief nuut. Volgens die Oxford English Dictionary het CG Chaddock, 'n vertaler van die werk Pschopathia Sexualis , die term 'homo - sexuality' in 1892 in die Engelse taal ingevoer met die oog daarop om 'n Duitse term wat toe 20 jaar in gebruik was, weer te gee. Die verskynsel van homoseksualiteit is egter nie net tot die moderne tyd beperk nie. Homoseksualiteit is 'n komplekse verskynsel. Letterlik dui die term homoseksualiteit op seksuele aktiwiteite gerig op die persone van die dieselfde geslag. Volgens Heyns kan homoseksualiteit hom in verskillende vorme of gestaltes voordoen waarvan die volgende die belangrikste verteenwoordig: 1. Egte-homoseksualiteit. Hier is dit 'n verskynsel wat tot die mens se psigo-fisiese struktuur behoort en inherent deel uitmaak van sy persoonlikheid. Hierdie egte-homoseksualiteit kan vir korter of langer periodes verborge bly, rnaar dan kan geleenthede latente geneenthede tot daadwerklike uiting bring. 2. Pseudohomoseksualiteit. Dit hang hoofsaaklik saam met bepaalde omstandighede soos wanneer daar weinig of geen kontak met lede van die teenoorgestelde geslag moontlik is nie. Die kern is heteroseksueel, maar in gunstige emosionele of sosiale omstandighede kom homoseksuele gedrag tot openbaring. Hierdie situatiewe homoseksualiteit vertoon verdere newevorme: 3. Noodhomoseksualiteit. Tydens 'n langer of korter saambly, byvoorbeeld in koshuise, militêre barakke of in tronke, word die ander as 'n middel tot seksuele lusbevrediging gebruik. 4. Ontwikkelingshomoseksualiteit. As deel van 'n persoon se psigo-seksuele ontwikkeling kan homoseksuele neiginge en bedrywighede voorkom, hoofsaaklik op grond van die nuuskierige neiging orn te eksperimenteer op die terrein van die geslagslewe. Dit kan egter ook 'n openbaring wees van latente egte homoseksuele eienskappe. 5. Mode- homoseksualiteit. Nie uit noodsaak nie maar uit modesugkan orn verskillende fluktuerende redes homoseksuele praktyke beoefen word. Dit kan net so gou weer verdwyn as wat dit ontstaan het. Dit kan byvoorbeed ook gedoen word as protesgebaar teen bestaande morele opvattinge en norme. Dit is duidelik dat nie al hierdie vorme van homoseksuele dade uit 'n konstante neiging van 'n toegeneë gerigtheid op iemand van dieselfde geslag voortvloei nie. As insidentele verskynsels van verbygaande aard, sal sulke persone dus ook moeilik as 'homoseksueel' getipeer kan word. Nie alle persone wat 'n homoseksuele ondervinding gehad het, is egte homoseksuele nie. Daarbenewens worstel talle persone wat nooit tot homoseksuele dade oorgaan nie, met 'n 'homoseksuele' gesteldheid. 2. EKSEGETIESE ONDERSOEK Met betrekking tot die Skrifgegewens rondom homoseksualiteit bestaan uiteenlopende sieninge. Uit die feit dat selfs persone wat erken dat daar wel in die Skrif uitsprake is waar homoseksualiteit in die een of ander vorm ter sprake kom,

10